Buddy Hield

Šavano Reineris „Badis“ Hildas (, g. 1992 m. gruodžio 17 d.) – Bahamų krepšininkas, žaidžiantis NBA lygoje besivaržančioje „Golden State Warriors“ komandoje. Prieš patekdamas į NBA žaidė universitetinį krepšinį Oklahomos universiteto „Sooners“ komandoje.

 Karjera 
2016 m. NBA naujokų biržoje Naujojo Orleano „Pelicans“ pasirinko jį 6-uoju šaukimu. Su „Pelicans“ komanda sužaidė tik 57-ias rungtynes, o 2017 m. vasario 20 d. buvo išmainytas į Sakramento „Kings“.Kings Acquire Hield, Evans, Galloway, and 2017 Draft Selections, nba.com

2019 m. spalio 21 d. Budis Hildas pasirašė keturių metų sutarties pratęsimą.Kings Sign Buddy Hield to Contract Extension, nba.com 2020 m. sausio 28 d. B. Hildas pergalingose rungtynėse prieš Minesotos „Timberwolves“ pelnė 42 taškus – daugiausiai karjeroje.‘Do it for Kobe’: Buddy Hield scores 42 as Kings rally to beat Timberwolves in OT, sacbee.com

2022 m. vasario 8 d. B. Hildas buvo išmainytas į Indianos „Pacers“ komandą.Pacers Acquire Tyrese Haliburton, Buddy Hield, and Tristan Thompson from Kings, nba.com

2024 m. vasario 8 d. žaidėjas iškeistas į Filadelfijos „76ers“. 2024 m. liepos 6 d. buvo išmainytas į „Golden State Warriors“.

 Nacionalinė rinktinė 
Rinktinei atstovavo 2014 m. Centrinės Amerikos krepšinio čempionate. Turnyre vidutiniškai pelnė po 19,8 taško (daugiausiai čempionate) bei atkovojo po 6 kamuolius per rungtynes (daugiausiai rinktinėje).

Bahamų rinktinei atstovavo atrankoje į 2024 m. vasaros olimpines žaidynes.

 Pasiekimai 

 Pirmosios NBA simbolinės naujokų komandos žaidėjas (2017 m.)
 NBA tritaškių konkurso nugalėtojas (2020 m.)

 Išnašos 

Kategorija:Bahamų krepšininkai